
Senat Univerziteta u Sarajevu u skladu sa svojom Odlukom broj: 01-6-12/26 od 25. 02. 2026. godine, na osnovu članova 61. stav (1) tačka t), a u vezi sa članom 58. stav (5) Zakona o visokom obrazovanju („Službene novine Kantona Sarajevo“, broj: 36/22 i 28/25), članova 56. – 58. i člana 64. stav (1) tačka e) Statuta Univerziteta u Sarajevu sa pripadajućim izmjenama i dopunama, raspisuje 

JAVNI OGLAS
za izbor i imenovanje jednog člana Upravnog odbora Univerziteta u Sarajevu iz reda studenata

                   
· Član Upravnog odbora Univerziteta u Sarajevu iz reda studenata – jedan (1).

1. Uvjeti za izbor člana Upravnog odbora Univerziteta u Sarajevu iz reda studenata:
a) da je državljanin BiH,
b) da je stariji od 18 godina,
c) da ima status redovnog studenta prvog, drugog ili trećeg ciklusa studija odnosno integriranog studija,
d) da je član Skupštine Studentskog parlamenta,
e) da nije član upravnog odbora druge visokoškolske ustanove, odnosno drugog pravnog subjekta,
f) da nije disciplinski kažnjavan za povrede studentske discipline tokom studija, odnosno da nije osuđivan za krivično djelo.

2. Mandat člana Upravnog odbora Univerziteta u Sarajevu iz reda studenata traje jednu (1) godinu. Predstavnika Upravnog odbora Univerziteta u Sarajevu iz reda studenata bira izvršni organ Studentskog parlamenta, te Senatu Univerziteta u Sarajevu dostavlja prijedlog odluke o imenovanju.

3. Uz svojeručno potpisanu prijavu, kandidat za člana Upravnog odbora iz reda studenata dužan je priložiti dokaze o ispunjavanju propisanih uvjeta i to:
· uvjerenje o državljanstvu BiH,
· izvod iz matične knjige rođenih,
· potvrdu fakulteta/akademije o statusu redovnog studenta, 
· potvrdu Skupštine Studentskog parlamenta o članstvu u Skupštini,
· potpisanu i ovjerenu izjavu od nadležne općinske službe kojom potvrđuje sljedeće:
a) da nije član upravnog odbora druge visokoškolske ustanove, odnosno drugog pravnog subjekta 
b) da nije disciplinski kažnjavan za povrede studentske discipline tokom studija, odnosno da nije osuđivan za krivično djelo.

Dokumenti navedeni u prethodnim stavovima moraju biti originalni ili ovjerene kopije.

4. Prijave sa svom potrebnom dokumentacijom dostavljaju se u roku od 15 (petnaest) dana od dana objavljivanja u dnevnom listu „Dnevni avaz“ i internet stranici Univerziteta u Sarajevu.

Prijava na Javni oglas sa potrebnim dokazima dostavlja se u zatvorenoj koverti na Pisarnicu Univerziteta u Sarajevu ili putem pošte na adresu:

Univerzitet u Sarajevu
Obala Kulina bana 7/IV
71000 Sarajevo
sa naznakom:

„Prijava na Javni oglas za izbor i imenovanje člana Upravnog odbora Univerziteta u Sarajevu iz reda studenata“


Nepotpune i neblagovremene prijave neće biti razmatrane.

 
Napomena: Svi izrazi koji se koriste u tekstu Javnog oglasa, a imaju rodno značenje, koriste se neutralno i odnose se jednako i na muški i ženski rod.

